आयुष्मान खुराना की फिल्म 'आर्टिकल 15' के नए सॉन्ग की धूम, खूब देखा जा रहा Video  
'आर्टिकल 15' का नया गाना रिलीज
अलग अंदाज में दिखे आयुष्मान खुराना
बार-बार देखा जा रहा वीडियो
आयुष्मान खुराना  (Ayushmann Khurrana) इन दिनों अपनी फिल्म  'आर्टिकल 15'  (Article 15) की तैयारी में लगे हुए हैं. ये फिल्म जल्द ही सिनेमाघरों में रिलीज होने वाली है. आयुष्मान खुराना (Ayushmann Khurrana) की यह फिल्म पूरी तरह जातिगत भेदभाव जैसी सामाजिक समस्याओं पर आधारित है. इस फिल्म में आयुष्मान खुराना (Ayushmann Khurrana) एक ऐसे पुलिस अधिकारी की भूमिका अदा कर रहे हैं, जो समाज में बदलाव लाने का लक्ष्य रखता है. आयुष्मान खुराना की फिल्म  'आर्टिकल 15'  (Article 15) का ट्रेलर तो पहले ही रिलीज हो चुका है. लेकिन अब इसका एक नया गाना 'शुरु करें क्या' (Shuru Karein Kya) यूट्यूब पर रिलीज हुआ है. रिलीज होते ही ये गाना यूट्यूब पर ट्रेंड कर रहा है.  
देखें वीडियो:


बॉलीवुड को एक के बाद एक हिट फिल्में देने वाले आयुष्मान खुराना (Ayushmann Khurrana) की फिल्म 'आर्टिकल 15' के नए गाने में समाज में फैले भेदभाव, महिलाओं और बच्चियों पर हो रहे अत्याचार को बखूबी दर्शाया गया है. 'आर्टिकल 15' का ये गाना 'शुरु करें क्या' (Shuru karein kya) को रैपर स्लो चीता (Slow Cheeta), डी एम सी (Dee M C), काम भारी (Kaam Bhaari) और स्पीटफायर (Spitfire) ने गाया है. इस गाने का म्युजिक बेहद ही आकर्षक है.
बता दें कि फिल्म 'आर्टिकल 15'  (Article 15) को अनुभव सिन्हा (Anubhav Sinha) ने डायरेक्ट किया है, साथ ही इसका प्रोडक्शन जी स्टूडियो (Zee Studio) के बैनर तले हुआ है. 'आर्टिकल 15' 28 जून, 2019 को सिनेमाघरों में रिलीज होगी. इस फिल्म में आयुष्मान खुराना के अलावा ईशा तलवार (Isha Talwar), एम नसार, मनोज पाहवा, सयानी गुप्ता, कुमुद मिश्रा और मोहम्मद जीशान अय्यूब भी नजर आएंगे. इस फिल्म में आयुष्मान दमदार किरदार में नजर आने वाले हैं.